Сатыбеков Мунарбай Сыйнатович
Сатыбеков Мунарбай Сыйнатович (1949-ж.т., Аксы району, Кара-Суу айылы) - Кыргыз Республикасынын эмгек синирген экономисти (2008), райондун ардактуу атуулу.

 Фрунзе финансы-экономикалык техникумунун (1971), Кыргыз айыл чарба институтун экономика факультетин (1990) бүткөн.
 1967-69-жылдары Таш-Көмүр көчмө механизациялаштырылган колоннасында жумушчу, Жаңы-Жол районунун Караван ремонттук курулут участогунда жумушчу, 
 1971-80-жылдары Ала-Бука райондук статистика бөлүмүндө улук инспектор, жетекчисинин орун басары, 
 1980-88-жылдары Чаткал райондук статистика бөлүмүнүн башчысы, 
 1988-89-жылдары “Беш-Арал” аарычылык совхозунун партиялык уюмунун катчысы, башкы эсепчиси, 
 1989-2010-жылдары Чаткал райондук мамлекеттик статистика бөлүмүнүн жетекчиси, 
 2011-12-жылдары адиси болуп иштеген.
 Кыргыз Республикасынын “Ардак грамотасы” (1999) менен сыйланган.
 СССР “Социалисттик учеттун отличниги” (1982), Кыргыз Республикасынын статистикасынын отличниги (1997).

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району
Инсандар